AAV พุ่งเกือบ 4% คาดได้ประโยชน์จำนวนนักท่องเที่ยวเพิ่มขึ้น-ราคาน้ำมันลดลง
AAV พุ่งเกือบ 4% คาดได้ประโยชน์จำนวนนักท่องเที่ยวเพิ่มขึ้น-ราคาน้ำมันลดลง
11 ก.พ. 2559

ผู้สื่อข่าวรายงานว่า บริษัท เอเชีย เอวิเอชั่น จำกัด (มหาชน) หรือ AAV ณ เวลา 10.45 น. อยู่ที่ระดับ 5.60 บาท บวก 0.20 บาท หรือ 3.70% ด้วยมูลค่าซื้อขาย 83.43 ล้านบาท ราคาปรับตัวขึ้นรอบใหม่ เนื่องจากได้ประโยชน์จำนวนนักท่องเที่ยวเพิ่มขึ้น-ราคาน้ำมันลดลง

บล.ไอร่า ระบุในบทวิเคราะห์ฯวันนี้ (11 ก.พ.)แนะนำซื้อหุ้น AAV ราคาเป้าหมาย 6.70 บาท เนื่องจากราคาน้ำมันดิบที่ปรับลดลง ทำให้ AAV ลดสัดส่วนการทำสัญญาป้องกันความเสี่ยงราคาน้ำมันในปี’59 โดยเฉลี่ยเหลือเพียง 24% จากที่สูงถึง 50% ในปี’58 ซึ่งจะทำให้ต้นทุนเฉลี่ยเชื้อเพลิงของ AAV ลดลงอย่างมีนัยสำคัญ และเราคาดว่าปัจจัยความเสี่ยงที่ราคาน้ำมันจะพุ่งสูงขึ้นในปี59 ค่อนข้างต่ำ
AAV เป็นผู้นำตลาดของสายการบินราคาประหยัดในภูมิภาคที่กำลังเติบโตอย่างแข็งแกร่ง คาดได้รับประโยชน์จากจำนวนนักท่องเที่ยวที่เพิ่มขึ้น โดยเฉพาะในภูมิภาคเอเชียตะวันออกซึ่งเป็นตลาดที่สำคัญต่อสายการบินราคาประหยัดซึ่งมีระยะทางบินจำกัด เช่น Thai Air Asia